เมื่อหลายวันก่อนได้ไปรักษาที่โรงพยาบาลแล้วค่ะ และคุณก็ได้พบก้อนเนื้อขนาดกลมบริเวรคอขนาดตอนนั้นยังเล็ก เลยให้กลับบ้านมาดูอาการ พอนานๆไปก้อนเนื้อก็เริ่มขยายใหญ่ขึ้นเรื่อยๆจนมีไข้ และได้ไปหาคลีนิคแล้วค่ะแต่อาการไข้ยังไม่หายจนถึงตอนนี้ระยะเวลา6วันแล้วค่ะ เมื่อคืนวันที่7กพ.มีอาการคับแน่นช่องคอหายใจไม่ออกนอนหลับไม่ได้ จนลุกขึ้นนั่งบ่อยเกือบทั้งคืน พอรุ่งเช้ามาวันที่8กพ.อาการไข้ก็ยังไม่หายค่ะและยังมีอาการหายใจไม่ออกแน่นช่องคอเหมือนเดิม กินข้าวไม่ได้2วันแล้วค่ะ กลืนลงไปก็คับๆคอเหมือนคนแค้นข้าว จนตอนนี้เวลาหิวข้าวก็ยังกินไม่ได้ ติดกับวันนี้เป็นวันเสาร์วันหยุดด้วยค่ะ อยากจะปรึกษาว่ามีการรักษาเบื้องต้นยังไงบ้างได้ไหมค่ะหรือให้ไปพบแพทย์ด่วนเลย วันนี้เป็นวันหยุดเกรงว่าคุณจะไม่อยู่ค่ะ 😭😭 #ช่วยหน่อยน่ะค่ะ
สวัสดีค่ะ ก้อนเนื้อที่บริเวณลำคออาจจะเกิดจากต่อมน้ำเหลืองที่โตขึ้นหลังการอักเสบ ก้อนจากต่อมไทรอยด์ที่โตขึ้น อาจมีอาการของการทำงานไทรอยด์ผิดปกติ เช่นกินมาก น้ำหนักลด ตาโปน ร่วมด้วย ก้อนจากชั้นไขมันใต้ผิวหนัง ก้อนจากโรคผิวหนังอื่นๆ ซึ่งถ้ามีขนาดใหญ่ จนทำให้หายใจลำบาก อันนี้น่าจะผิดปกติอย่างมาก และอาจเป็นอันตรายได้เช่นเป็นมะเร็งต่อมน้ำเหลือง มะเร็งไทรอยด์ดังนั้นควรรีบไปพบแพทย์โดยเร็ว ถ้ามีอาการหายใจไม่ออกร่วมด้วย ควรไปที่แผนกฉุกเฉิน การมีไข้นั้นอาจจะบ่งบอกว่ามีการติดเชื้ออยู่ในร่างกายที่ต้องหาสาเหตุต่อไปเช่นกัน